  Майя Бывальцева Матысь кык часъёсы Удмуртиын гудыръяны, тӧл секундскын 22 метрозь кужмояны, зол зорыны, куд-ог интыосын йӧ усьыны быгатоз. 5-тӥ инвожое сыӵе луонлык 22 часозь возиськоз. Удмуртиысь гидрометцентр вылэ чӧлскыса, со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Куазь уродмемен валче, удысэт сак луыны куре. Тӧл кужмоян вакытэ юртъёсын потанлэсь возиськоно. Нылпиосты эскерытэк ӧвӧл кельтоно. Тӧл урамын дыръяды кужмо пельтыны кутскиз ке, музъем улысь переходъёсы яке юртъёслэн подъездазы ватӥськыны кулэ. Корка борддоръёс бордын сылыны уг яра, угось липет вылысь шифер яке мукетыз усьыны быгатоз. Озьы ик мерлыко транспорт дугдылон интыос, реклама щитъёс, писпуос, пуктӥськись юртъёс дорын сылыны уг яра. Электроезъёс улын сылон яке чигыса усем езъёс доры матэктон быронэ вуттыны быгатэ. Шимучыре шедиды ке, жингыртэ 01 яке мобильной телефонысь 101 номеръя. Тегъёс: МЧС Удмуртия куазь  